open-index/open-wikipedia-markdown huggingface dataset:
இசைச் சொற்பொழிவு

*சங்கீத கதாப்பிரசங்கம்* என்ற வடமொழிச் சொற்றொடரால் பரவலாக அறியப்படும் **இசைச் சொற்பொழிவு**, பெரும்பாலும் இந்து சமயக் கதைகளையும் கருத்துக்களையும் மக்களிடையே பரப்புவதற்கான ஒர் ஊடகமாகப் பயன்பட்டு வருகிறது. இது, சமயம் சார்ந்த புராணங்களையும், கருத்துக்களையும் இடையிடையே பாடப்படும் இசைப் பாடல்களின் துணையோடு மக்களுக்குச் சுவைபட எடுத்துக்கூறும் ஒரு கலையாகும். இவ் இசைச் சொற்பொழிவில் இயல், இசை, நாடகம் என முத்தமிழும் விரவி வரவேண்டும். இயல், இசையோடு ஏற்ற இறக்கம், உச்சரிப்புக்கள், தனியுரை, இசையிட்ட உரை, நாடகத்திற்கு புலப்படுவது போல் நல்ல முகபாவனைகள் கொண்டு முற்று முழுதாக இவ்வம்சங்களைக் கொண்டு அமைவதே இசை சொற்பொழிவாக அமைகிறது.  இவ்வகைக் கலையில் இசைப் பக்கவாத்தியங்களும் பயன்படுத்தப்படுகின்றன. இவ்வகை சொற்பொழிவு தோன்றியது எனுபதற்கான ஆதாரங்கள் கிடையாது. 

## காதாப்பிரசங்கியார்கள்
* திருமுருக கிருபானந்த வாரியார்
* ஆறுமுக நாவலர்
* ந. சிவசண்முகமூர்த்தி
 
பகுப்பு:கலைகள்
பகுப்பு:கருநாடக இசை
ஒத்துழையாமை இயக்கம்

**ஒத்துழையாமை இயக்கம்** (*Non-cooperation movement*) என்பது இந்தியாவில் காலனிய அரசுக்கு எதிராக ஆரம்பிக்கப்பட்ட நாடளாவிய மக்கள் இயக்கமாகும். இந்திய விடுதலை போராட்டத்தில் இது ஒரு முக்கிய கட்டமாகக் கருதப்படுகிறது. மகாத்மா காந்தியாலும் இந்திய தேசிய காங்கிரசாலும் முன்னெடுக்கப்பட்ட இவ்வியக்கம் செப்டம்பர் 1920 இல் தொடங்கி பிப்ரவரி 1922 வரை தொடர்ந்தது.  

ரவ்லட் சட்டம் மற்றும் ஜாலியன் வாலாபாக் படுகொலைக்கு  எதிராகக் குரல் கொடுக்கவும்  1919 இந்திய அரசு சட்டத்தில் இந்தியருக்கு வழங்கப்பட்டிருந்த குறைவான அதிகாரங்களை ஏற்க மறுத்தலை வெளிக்காட்டவும் காந்தி ஒத்துழையாமை இயக்கத்தைத் தொடங்கினார். இந்தியர்கள் காலனிய அரசுடன் அனைத்து செயல்பாடுகளிலும் ஒத்துழைக்க மறுத்தனர். மாணவர்கள் கல்லூரிகளுக்கு செல்லாமல் இருப்பது, வழக்கறிஞர்கள் நீதிமன்றங்களுக்கு செல்லாமல் இருப்பது போன்ற செயல்கள் மூலம் அரசுக்கு ஒத்துழைப்பு தராமல் தங்கள் எதிர்ப்பை வெளிப்படுத்தினர். அரசுப் போக்குவரத்து, பிரிட்டனில் தயாரிக்கப்பட்ட துணி முதலான பொருட்கள் போன்றவையும் இந்திய தேசியவாதிகளால் புறக்கணிக்கப்பட்டன. இவ்வியக்கத்தைக் காங்கிரசின் பல மூத்த தலைவர்கள் ஆதரிக்கவில்லை. எனினும் இளைய தலைமுறை தேசியவாதிகளிடையே இது பெரும் ஆதரவைப் பெற்றிருந்தது. ஒத்துழையாமையின் வெற்றியால் காந்தி இந்திய தேசிய காங்கிரசின் தனிப்பெரும் தலைவராக உருவெடுத்தார்.

ஒத்துழையாமை இயக்கம் உச்சத்தில் இருந்த போதே காந்தியால் திடீரென்று திருப்பிப் பெறப்பெற்றது. பெப்ரவரி 5, 1922ல் உத்திரப் பிரதேசத்தில் சௌரி சௌரா என்ற இடத்தில் விடுதலை இயக்கத்தினருக்கும் காவல்துறையினருக்கும் மோதல்கள் ஏற்பட்டன. காவல் துறையினரின் செயல்பாட்டால் சில விடுதலை இயக்கத்தினர் மரணமடைந்தனர். இதனால் கோபம் கொண்ட மற்றவர்கள் காவல் நிலையத்தைத் தீயிட்டுக் கொளுத்தினர். இதில் 22 காவல்துறையினர் கொல்லப்பட்டனர். வன்முறை இந்தியாவின் வேறு சில பகுதிகளுக்கும் பரவியது. அறவழியில் நடந்து வந்த இயக்கம் வன்முறைப் பாதையில் செல்வதைக் கண்ட காந்தி அதிர்ச்சியடைந்தார். ஒத்துழையாமை இயக்கம் வன்முறை இயக்கமாக மாறுவதைத் தடுக்க, அதனை நிறுத்திக் கொள்வதாக அறிவித்தார். வன்முறை ஓயும் வரை மூன்று வாரங்கள் உண்ணாநிலைப் போராட்டமொன்றை நடத்தினார். இதனால் ஒத்துழையாமை இயக்கம் வலுவிழந்து நின்று போனது.

ஒத்துழையாமை இயக்கத்தை திரும்பப் பெற்றது காங்கிரசு உறுப்பினர்களிடையெ கடும் அதிருப்தியை ஏற்படுத்தியது. மேலும் இச்செயல் பல தேசியவாத இளைஞர்களை ஆயுதப்புரட்சி இயக்கங்களில் சேரத்தூண்டியது. வன்முறையைத் தடுக்க காந்தி பாடுபட்டாலும் காலனிய அரசு அவர் மீது ஆட்சிவிரோத எழுத்துகளை வெளியிட்டார் என்று குற்றம் சாட்டி ஆறாண்டுகள் சிறையிலடைத்தது.

## மேற்கோள்கள்

பகுப்பு:இந்திய விடுதலைப் போராட்டம்
பகுப்பு:காந்தியம்
பகுப்பு:எதிர்ப்புப் போராட்ட வடிவங்கள்
பகுப்பு:அறப் போராட்ட அமைப்புகள்
பகுப்பு:இந்தியப் பொருளாதார வரலாறு
சிந்தியல் வெண்பா

**சிந்தியல் வெண்பா** என்பது தமிழ்ப் பா வகைகளுள் ஒன்றான வெண்பா வகைகளுள் ஒன்று. இது மூன்று அடிகளை மட்டுமே கொண்டிருக்கும். இவற்றில் முதல் இரண்டு அடிகள் ஒவ்வொன்றும் நான்கு சீர்களைக் கொண்டு அமைந்திருக்கும். இவ்வாறு நான்கு சீர்களைக் கொண்டுள்ள அடிகள் அளவடிகள் என அழைக்கப்படுகின்றன. சிந்தியல் வெண்பாவின் மூன்றாவது அடி, சிந்தடி என அழக்கப்படும், மூன்று சீர்களைக் கொண்ட அடியாக இருக்கும்.

சிந்தியல் வெண்பாக்களில் இரண்டு வகைகள் உண்டு. அவை,
# இன்னிசைச் சிந்தியல் வெண்பா
# நேரிசைச் சிந்தியல் வெண்பா
என்பனவாம்.

மேலும் 
#ஒரு விகற்பச் சிந்தியல் வெண்பா
#பல விகற்பச் சிந்தியல் வெண்பா 
என்னும் பாகுபாடுகளும் உண்டு.  இன்னிசைச் சிந்தியல் வெண்பா, நேரிசைச் சிந்தியல் வெண்பா விளக்கங்களில் ஒரு விகற்பச் சிந்தியல் வெண்பாக்கள் காட்டப்பட்டுள்ளன. இங்குப் பல விகற்பச் சிந்தியல் வெண்பாக்கள் காட்டப்பட்டுள்ளன. 

;இன்னிசை

;நேரிசை
  

## மேற்கோள்

பகுப்பு:வெண்பா
பஞ்சமர் இலக்கியம்

**பஞ்சமர் ** என்பவர்கள் இந்து மதத்தில் உள்ள நால் வருனங்களுக்கு அப்பாற்பட்ட ஐந்தம் வருனத்தார்கள்.
ஈழத்தில் தாழ்த்தப்பட்ட மக்களின் ஆக்கங்கள், அவர்களின் பிரச்சனைகளை கருப்பொருளாக அல்லது முன்னிறுத்தும் ஆக்கங்கள் ஆகியவை **[[ஈழத்து தலித் இலக்கியம்|ஈழத்து பஞ்சமர் இலக்கியம்]]** எனலாம். சாதி, ஆதிக்க, சமய, அரசியல், சமூக கட்டமைப்புக்களின் தாக்கங்கள், அக்கட்டமைப்புக்களில் இருந்து மீட்சி, அக்கட்டமைப்புகளை உடைப்பது அல்லது மாற்றியமைப்பது தொடர்பான சிந்தனைகளைத் தாழ்த்தப்பட்ட இலக்கியம் பிரதானமாக மையப்படுத்துகின்றது.  மேலும் தாழ்த்தப்பட்ட மக்களின் வாழ்வியல், உலகமயமாக்கப்பட்ட இன்றைய சூழலில் தாழ்த்தப்பட்ட மக்களின் பொருளாதர மேன்படுத்தல், மாற்று சமூக கட்டமைப்பு வடிவங்கள், சமத்துவம் என்று தாழ்த்தப்பட்ட இலக்கியக் கருப்பொருள்கள் மேலும் விரியும்.  ஈழத்து சூழலில் அதனை மையப்படுத்து எழும் தாழ்த்தப்பட்ட இலக்கியங்கள் பிற தாழ்த்தப்பட்ட இலக்கியங்களில் இருந்து மாறுபட்டு நிற்கும்.**[[பஞ்சமி நிலம்]]** இந்தியாவில் பஞ்சமர் என்கிற பறையர்களுக்கு பிரித்தானிய அரசு வழங்கிய நிலங்கள் பஞ்சமி நிலம் என்று அழைக்கப்படுகிறது

## ஈழத்து பஞ்சமர் எழுத்தாளர்கள்
* கே. டானியல்
* எஸ். பொ
* லெ. முருகபூபதி
* டொமினிக் ஜீவா
* என். கே. ரகுநாதன்
* தெணியான்
* யோ. பெனடிக்ற் பாலன்
* நந்தினி சேவியர்
* தேவா
* அருந்ததி
* அ.தேவதாசன்
* மா. பாலசிங்கம்

## ஈழத்து பஞ்சமர் எழுத்தாளர்களின் படைப்புகள்
* *ஈழத்து தாழ்த்தப்பட்ட சிறுகதைகள்* http://www.satiyakadatasi.com/?p=103 
## மேற்கோள்கள்

பகுப்பு:பஞ்சமர் இலக்கியம்
ஈழத்து சமய இலக்கியம்

ஈழத்து தமிழ் இலக்கியத்தின் சமயம் சார் வெளிப்படுத்தல்கள் கருத்துரைகள் **ஈழத்து சமய இலக்கியம்** எனலாம்.  ஈழத்து சமய இலக்கியத்தில் சைவம், கிறீஸ்தவம், இஸ்லாம் ஆகிய சமயங்களின் படைப்புக்கள் முக்கிய கூறுகளாக அமைகின்றன.

தக்கிணகைலாசபுராணம், திருக்கரசைப்புராணம், கதிரை மலைப்பள்ளு, வியாக்கிரபாதபுராணம், கண்ணகி வழக்குரை போன்ற நூல்கள் ஆரம்பகாலச் சமய நூல்களாகும். ஐரோப்பியரின் வருகையைத் தொடர்ந்து கிறித்தவ சமய நூல்கள் எழுதப்படலாயின. ஞானப்பள்ளு, அர்ச்யாகப்பர் அம்மானை, ஞானானந்தபுராணம், திருச்செல்வர் காவியம், சந்தியோகுமையூர் அம்மானை, திருச்செல்வர் அம்மானை, மருதப்பக்குறவஞ்சி போன்றவை ஆரம்பகால கத்தோலிக்க இலக்கியங்களாகும்.

பகுப்பு: ஈழத்து சமய இலக்கியம்
ஈழத்து சித்தர் இலக்கியம்

**ஈழத்து சித்தர் இலக்கியம்** எனப்படுவது ஈழத்துச் சித்தர்களால் ஆக்கப்பட்ட ஆக்கங்கள், அவர்களை சார்ந்த அல்லது அவர்களை மையப்படுத்திய ஆக்கங்கள எனலாம்.  ஈழத்து சித்தர்களில் சிவ யோகர் சுவாமிகள், குடைச்சித்தர் ஆகியவர்கள் குறிப்பிடத்தகவர்கள்.  யோகர் சுவாமிகளின் *நற்சிந்தனைகள்* ஈழத்து சித்தர் இலக்கியத்தின் ஒரு சிறந்த எடுத்துக்காட்டு.

## ஈழத்துச் சித்தர்கள்
*குடைச்சித்தர்
*கடையிற் சுவாமி
*செல்லப்பா சுவாமி
*சிவயோக சுவாமி
*யாழ்ப்பாணத்துச் சுவாமி
*பெரியானைக்குட்டி சுவாமிகள்
*சித்தானைக்குட்டி சுவாமிகள்
*காசிவாசி செந்திநாதையர்

பகுப்பு:ஈழத்து சித்தர் இலக்கியம்
பகுப்பு:சித்தரியல்
காபுல்

**காபுல்** ஆப்கானிஸ்தான் நாட்டின் மிகப்பெரிய நகரம் மற்றும் தலைநகரம் ஆகும். இதுவே அந்நாட்டின் பொருளாதார, பண்பாட்டு மையமாகவும் திகழ்கிறது. நாட்டின் கிழக்குப் பிரிவில் அமைந்துள்ள இந்நகரின் சனத்தொகை 2015 ஆம் கணக்கெடுப்பின்படி அனைத்து இனக்குழுக்களையும் சேர்த்து சுமார் 3678034 என்று நம்பப்படுகின்றது. விரைவான நகரமயமாதல் காரணமாக காபூல் நகரம் உலகத்தின் 64 ஆவது பெரிய நகரமாகவும், விரைவாக வளர்ச்சியடையும் நகரங்கள் பட்டியலில் 5 ஆவது  இடத்தையும் பெற்று வளர்ந்துள்ளது. கடல் மட்டத்தில் இருந்து சுமார் 1800 மீட்டர் உயரத்தில் காபூல் நகரம் உள்ளது.

## மேற்கோள்கள்

பகுப்பு:ஆப்கானித்தான் நகரங்கள்
பகுப்பு:ஆசியத் தலைநகரங்கள்
பகுப்பு:ஆப்கானித்தான்
இலக்கணப் பாகுபடுத்தி

எழுத்து பாகுபடுத்தி மூலம் துண்டங்களாக ஆக்கப்பட்ட ஒரு மூல நிரலை **இலக்கணப் பாகுபடுத்தி** இலக்கணப் பகுப்பாய்வு (Parsing) செய்து அந்நிரலின் இலக்கணக் கட்டமைப்புக்களையும், அவற்றுக்கிடையான தொடர்புகளையும் அடையாளப்படுத்தி கருத்தியல் தொடர் மர வரைபடமாக வெளிப்படுத்தும்.

## மேற்கோள்கள்

பகுப்பு:கருத்தியல் கணிமை
பகுப்பு:நிரல்மொழிமாற்றி
பொருள் பகுப்பாய்வி

நிரலின் பொருள் அல்லது இயல்பு தொடர்பான தகவல்களை கருத்தியல் தொடர் மரத்திற்கு **பொருள் பகுப்பாய்வி (Semantic analyzer)** இணைக்கும்.  பொருள் பகுப்பாய்வி இலக்கண பாகுபாடுத்திக்கு அடுத்ததாக இருக்கும்.

பகுப்பு:கருத்தியல் கணிமை
பகுப்பு:நிரல்மொழிமாற்றி
எழுத்து பாகுபடுத்தி

**எழுத்து பாகுபடுத்தி (Scanner)** - **வருடி** என்றும் அழைக்கப்படும்.  இது நிரல்மொழிமாற்றியின் முதல் அங்கம்.  மூல மொழியில் உள்ள நீண்ட வரிசையிலான எழுத்துக்களை பாகுபடுத்தி துண்டங்களாக ஒழுங்குபடுத்தும்.  இச்செயல்பாட்டை எழுத்து பகுப்பாய்வு எனலாம்.

துண்டங்கள் இயற்கை மொழியில் சொற்களுக்கு இணையானது.  இத்துண்டங்களை பின்வருமாறு வகைப்படுத்தலாம்:
* சிறப்பு சொற்கள்
* சிறப்பு குறிகள்
* இனங்காட்டிகள்

எழுத்து பாகுபடுத்தியின் தொழிற்பாடு அடுத்தடுத்தாக வரும் எழுத்துக்களை எப்படி அடையாளப்படுத்துவது என்பதுவே.  அடிப்படையில் எழுத்து பாகுபாடுத்தி ஒரு நிலை பொறியாகும்.  

## நுட்பியல் சொற்கள்
* துண்டம் - Token
* நிரல் - Program
* சிறப்பு சொற்கள் - Keywords
* சிறப்பு குறிகள் - Special Symbols
* இனங்காட்டிகள் - Identifiers
* நிலைப் பொறி - State Machine

## துணை நூல்கள்
* Kenneth C. Louden. (1997).  *Compiler Construction: Principles and Practice*. Toronto: PWS Publishing Company.

## மேற்கோள்கள்

பகுப்பு:கருத்தியல் கணிமை
பகுப்பு:நிரல்மொழிமாற்றி
தமிழர் போரியல்

பிற மனித குழுக்கள் போலவே தமிழர் வாழ்விலும் போர் ஒரு தொடர் அம்சமாக இருக்கின்றது.  தமிழர் தம்மிடையேயும் பிறருடனும் போர் செய்தற்கான காரணங்கள், தமிழர் போர் மரபுகள், தமிழர் போர் நுட்பங்கள் மற்றும் உத்திகள், தமிழ் போர் சாதிகள், தமிழர் சம்பந்தப்பட்ட போர் வரலாறு, தற்கால ஈழப்போர் ஆகியவற்றை ஆயும் இயல் **தமிழர் போரியல்** எனலாம்.

## வரலாறு
தமிழர் தொல்காப்பியக் காலந்தொட்டே போர்க்கருவிகளைக் கையாள்வதிலும், அவற்றை வடிவமைத்துக் கொள்வதிலும் பழக்கமுடையவராக இருந்துள்ளனர்.

        " வில்லும் வேலும் கழலும் கண்ணியும் தாரும் மாலையும் 
          தேரும் மாவும் மன்பெறு மரபின் ஏனோர்க்கும் உரிய"
                       - தொல்காப்பியம், பொரு. மரபி. 628.

பண்டைக்காலத்தில் நிலப்படையானது நான்கு வகைகளாகக் பிரிக்கப்பட்டிருந்தது. அவை:
கரிப்படை (யானைப்படை), பரிப்படை (குதிரைப்படை), தேர்ப்படை, காலாட்படை என்பன.

## தமிழர் மரபுசார் போர்க்கருவிகள்
### முதன்மைக் கருவிகள்
* வாள்
* வில்
* வேல்

### மற்றயவை
வளரி, அடார், அரம், அரிவாள், ஆயுதக்காம்பு, எஃகு, கண்ணாடி தைத்த கேடகம், கணிச்சிப்படை, கலப்பை, கழிப்பிணிப் பலகை, காழெஃகம், கிளிகடிகருவி, குந்தாலி, குறடு, கேடகம், கோடாலி, சக்கரம், சிறியிலை எஃகம், சேறுகுத்தி, தறிகை, துடுப்பு, நவியம், படைவாள், பூண்கட்டிய தண்டு, மழு, வாள், வில், வேலுறை

## படை வீடு
போரில் வென்றபின் வீரர்கள் தோற்ற நாட்டில் படைவீடு அமைத்துத் தங்குவர். அப்படைவீடு சிதைந்த போர்க்கருவிகளைக் கொண்டு கட்டப்பட்டு இருக்கும்.

## மேற்கோள்கள்


## வெளி இணைப்புகள்
* தமிழர்தம் மரபுசார் போர்க்கருவிகள்

பகுப்பு:தமிழர் போரியல்
ஒடியல்

பனங்கிழங்கை நெடுக்கு வாட்டில் கிழித்து வெயிலில் காயவிடும்போது கிடைக்கும் உலர்ந்த கிழங்கு **ஒடியல்** எனப்படுகின்றது. இந்த ஒடியலை நீண்ட காலம் வைத்துப் பயன்படுத்த முடியும். பொதுவாக ஒடியலை உரலில் இடித்து மாவாக்கி அதிலிருந்து பலவகையான உணவுப் பொருட்களைச் செய்து உண்கிறார்கள். அவற்றில் பிரபலமானது ஒடியல் பிட்டு. ஒடியல் மாவுடன் காய்கறி, பலாக்கொட்டை சேர்த்து ஒடியற்கூழ் காய்ச்சுவார்கள். இவை யாழ்ப்பாணத்தில் பிரபலமான உணவு வகைகள்.

பகுப்பு:பனையிலிருந்து பெறப்படும் உணவுகள்
பகுப்பு:பனை
பகுப்பு:இந்திய உணவுகள்

## மேற்கோள்கள்
திறனாய்வுக் கோட்பாடுகளின் பட்டியல்

**திறனாய்வுக் கோட்பாடுகள்** இப்பக்கத்தில் பட்டியலிடப்படுகின்றன. (விரியும்)

# அமைப்பியல் திறனாய்வு - Structuralist Criticism
# அறவியல் திறனாய்வு - Moralistic Criticism
# அறிவுறுத்தல் திறனாய்வு - Didactic Criticism
# உளப்பகுப்பாய்வுத் திறனாய்வு - Psychoanalytic Criticism 
# எடுத்துரைப்பியல் திறனாய்வு - Narrative Criticism
# ஒப்பீட்டுத் திறனாய்வு - Comparative Criticism
# கட்டுடைப்பியத் திறனாய்வு - Deconstructionist Criticism
# சமூகவியல் திறனாய்வு - Sociological Criticism
# சூழலியல் திறனாய்வு - Ecocriticism
# தொல்படிமவியல் திறனாய்வு - Archetypal Criticism 
# நவீனத்துவத் திறனாய்வு - Modernist Criticism
# பின் அமைப்பியத் திறனாய்வு - Post-Structuralist Criticism
# பின்காலனித்துவத் திறனாய்வு - Post-Colonialist Criticism
# பின்நவீனத்துவத் திறனாய்வு - Post-Modernist Criticism 
# புதுத் திறனாய்வு - New Criticism
# புது வரலாற்றியல் திறனாய்வு - New Historical Criticism
# புனைவியல் திறனாய்வு - Romantic Criticism
# பெண்ணியத் திறனாய்வு - Feminist Criticism
# மார்க்சியத் திறனாய்வு - Marxist Criticism
# மொழியியல் திறனாய்வு - Linguistic Criticism
# யதார்த்தவியத் திறனாய்வு - Realism ?
# வடிவவியத் திறனாய்வு - Formalist Criticism
# வரலாற்றியல் திறனாய்வு - Historical Criticism

## இவற்றையும் பார்க்க
* இசம்ஸ் பட்டியல் - 

## வெளி இணைப்புகள்
* http://www.sou.edu/English/IDTC/timeline/uslit.htm 

பகுப்பு:சமூகம்
பகுப்பு:தமிழ் கலைச்சொற்கள்
பொருளறிவியல்

thumb|right|பொருளறியவியல்

பொருட்களின் அமைப்புக்கும் பொருட்களின் தன்மை அல்லது இயல்புகளுக்கும் உள்ள தொடர்பை ஆரா யும் இயல் **பொருளறிவியல் (Material Science)** ஆகும். மேலும், பொருட்களை எப்படிப்பட்ட செயல்பாட்டு முறைகளுக்கு உட்படுத்தி வேண்டிய செய்கை அல்லது விளைவுகளை பெறலாம் என்பதையும் இவ்வியல் ஆய்கின்றது.

பொருளறிவியல் மனித வாழ்வுக்கு மிக அவசியமான ஒரு துறை. மனித அல்லது சமூகங்களின் வளர்ச்சியை அவர்களின் பொருளறிவியல் நிலைகளை கொண்டு வரலாற்று ஆசிரியர்கள் வகுத்து விவரிப்பர். கற்காலம், உலோக காலம், இயந்திர காலம், குறைகடத்திகள் காலம், நுண்பொருளியல் காலம் என வரலாறை பிரிக்கலாம்.

ஆரம்பத்தில் சூழலில் தான் கண்ட பொருட்களான கல், மண், தடி, எலும்பு, தோல் போன்ற பொருட்களை மனிதன் உபயோகித்தான். பின்னர் பொருட்களை செயல்பாடுகளுக்கு(process) உட்படுத்தி அல்லது செப்பனிட்டு அவற்றின் இயல்புகளை மாற்ற முடியும் என்பதை உணர்ந்தான். உதாரணமாக மண்ணிலிருந்து மட்பாண்டம், செங்கல், கண்ணாடி ஆகியவற்றை பொருளறிவியலின் துணை கொண்டு ஆக்க முடிந்தது. வேதியியலின் வளர்ச்சியும் அதனோடு இணைந்த பொருளறிவியலின் வளர்ச்சியும் இன்று மனித வாழ்வை பல வழிகளில் மேம்படுத்தி நிற்கின்றன. இன்று பொருளறிவியலின் ஒரு முக்கிய முனையான நனோ தொழில்நுட்பம் புதிய பொருட்களை புதிய அணுகட்டமைப்புகளோடு உருவாக்க தகுந்தவாறு முன்னேறி வருகின்றது. இது ஒரு பொருளாதார, சமூக புரட்சிக்கே வழிகோலும் என சில ஆராய்ச்சியாளர்கள் கருதுகின்றார்கள்.

## பொருளறியவியல் விவரப் படம்
thumb|800px|center|பொருளறியவியல் விபரப் படம்

## பொருளறிவியலில் பொருள் வகைப்படுத்தல்
* உலோகங்கள் (Metals)
* மட்பாண்டப்பொருள்கள் (Ceramics)
* பல்பகுதியம் Polymers (Plastics, Rubber)
* கலப்புருக்கள்-Composites (கண்ணாடியிழை-Fiberglass)
* குறை கடத்திகள் (Semicconductors)
* உயிரி பொருட்கள் (Biomaterials)

## கலைச்சொற்கள்
* உலோகவியல் - Metallurgy

## ஆதாரங்கள்
* William D. Callister, Jr. (2003). Materials Science and Engineering: An Introduction. Danver: John Wiley & Sons, Inc.


பகுப்பு:வேதியியல்
பகுப்பு:பயன்பாட்டு அறிவியல்
இடம் சாரா இலக்கணம்

ஒரு மொழியின் அனைத்து இலக்கண உருவகங்களும் V → *w* என்ற உருவாக்க முறையை  பின்பற்றினால் அவ்விலக்கணம் **இடம் சாரா இலக்கணம் (இ.சா.இ.) (Context Free Grammar)** ஆகும்.  இங்கே V ஒரு non-terminal குறியாகவும், w ஒரு terminal அல்லது/அத்துடன் non-terminal குறிகளாகவும் இருக்கின்றன.  ஒரே ஒரு உருவாக்க முறை இருப்பதால் இலக்கண விபரிப்பில் எந்த ஒரு இடத்திலும் V யை w ஆல் பிரதிநிதிபடுத்த முடியும், ஆகையால்தான் மேற்கண்ட இலக்கணத்தை இடம் சாரா இலக்கணம் என்பர்.  மொழியியலிலும் கணினியியலும் மேல் தந்த வரையறை பெரிதும் பயன்படுத்தப்படுகின்றது.

## மேற்கோள்கள்

இடம் சாரா இலக்கணம் பேக்கஸ்-நார் முறை இலக்கண விபரிப்பு முறை கொண்டு பொதுவாக விபரிக்கப்படுகின்றது.
பகுப்பு:கருத்தியல் கணிமை
கணிமை மொழியியல் சொற்கள் பட்டியல்

* இயற்கை மொழி - Natural Language
* வடிவ மொழி - Formal Language
* Regular Language
* நிரல் மொழி - Computer Language
* இடம் சாரா இலக்கணம் - Context Free Grammer
* ரூரிங் பொறி, தூரி இயந்திரம், கணித மாதிரி - Turing Machine
* முடிப்பு முனையங்கள், முடிப்பி - Terminals
* முடியா முனையங்கள் - Non - Terminals
* முறை, விதி - (Production) Rule

* Deterministic Finite Automata - உறுதிப் அறுதிப் (தானியங்கி) பொறிமுறை, வரையறை பொறிமுறை, வடிவ அறுதிப் பொறிமுறை, விதிவழிப் பொறிமுறை

* Non - Deterministic Finite Automata - உறுதிப் படா அறுதிப் பொறிமுறை, வரையறா பொறிமுறை
பகுப்பு:கருத்தியல் கணிமை
நேரிசை வெண்பா

**நேரிசை வெண்பா** என்பது தமிழிலுள்ள மரபுச் செய்யுள் வகைகளுள் ஒன்றான வெண்பாவின் துணைப் பா வகையாகும். நேரிசை வெண்பாவுக்கான இலக்கணப்படி இது பின்வரும் அமைப்பைக் கொண்டிருக்கும்.

* பொதுவான வெண்பாவுக்கு உரிய இலக்கணங்களைக் கொண்டிருத்தல்.
* நான்கு அடிகளை உடையதாக இருத்தல்.
* இரண்டாவது அடியில் தனிச்சொல் வருதல்.
* நான்கு அடிகளும் ஒரே வகையான எதுகை உடையனவாகவோ அல்லது முதல் இரண்டு அடிகளும் ஒருவகை எதுகை உடையனவாக இருக்க, அடுத்த இரண்டும் வேறுவகை எதுகை உடையனவாகவோ இருத்தல்.

## எடுத்துக்காட்டு

### ஒரு விகற்ப நேரிசை வெண்பா

பின் வருவது நான்கு அடிகளிலும் ஒரே வகையான எதுகை வரும் ஒரு விகற்ப நேரிசை வெண்பா: 

: *நெல்லுக் கிறைத்தநீர் வாய்க்கால் வழியோடிப்*
: *புல்லுக்கு மாங்கே பொசியுமாம் - தொல்லுலகில்*
: *நல்லா ரொருவர் உளரேல் அவர்பொருட்டு*
: *எல்லோர்க்கும் பெய்யும் மழை.*

"தொல்லுலகில்" என்ற தனிச்சொல்லும் நான்கு அடிகளின் எதுகைகளும் சீராக இருப்பதனை ஒட்டி இஃது ஒரு-விகற்ப நேரிசை வெண்பா ஆனது.

### இரு விகற்ப நேரிசை வெண்பா

நளவெண்பாவில் உள்ள பின்வரும் செய்யுள் இரு விகற்ப நேரிசை வெண்பாவுக்கான ஓர் எடுத்துக்காட்டு ஆகும்.

: *அஞ்சல் மடவனமே உன்ற னணிநடையும்*
: *வஞ்சி யனையார் மணிநடையும் - விஞ்சியது*
: *காணப் பிடித்ததுகா ணென்றான் களிவண்டு*
: *மாணப் பிடித்ததார் மன்*

இதன் இரண்டாவது அடியில் *விஞ்சியது* என்ற சொல் *[[தனிச்சொல்]]* ஆகும். முதல் இரண்டு அடிகளும் ஒருவகை எதுகையையும் (அஞ்சல் - வஞ்சி), மூன்றாம் நான்காம் அடிகள் இன்னொரு வகையான எதுகையையும் (காணப் - மாணப்) கொண்டு அமைந்துள்ளன. எனவே இஃது இரு-விகற்ப நேரிசை வெண்பா ஆனது.

## இவற்றையும் பார்க்கவும்

* இன்னிசை வெண்பா
* வெண்பா
* யாப்பிலக்கணம்

பகுப்பு:வெண்பா
கருவாடு

[thumb|[ஜப்பான் நாட்டில் விற்பனைக்காக வைக்கப்பட்டுள்ள கருவாடு வகைகள்]]
**கருவாடு** () (Dried fish) என்பது உப்பு தடவப்பட்டு வெயிலில் உலர்த்தப்பட்ட மீன் மற்றும் பிற கடல்வாழ் உயிரினங்களைக் குறிக்கும். இவ்வாறு பதப்படுத்தப்பட்ட மீன்கள் நெடுநாட்கள் வரை கெடாமல் இருக்கும். இதனால், இவற்றைக் கடலில் இருந்து தொலைவில் உள்ள இடங்களுக்கு எடுத்துச் சென்று உணவிற்காக விற்பனை செய்ய முடிகிறது.

## விளக்கம்
மீன்பிடித் தொழிலில் பிடித்த மீன்களை கெட்டுப்போகாமல் பாதுகாக்க சில வழிகள் கண்டுபிடிக்கப்பட்டாலொழிய இவை விரைவாக கெட்டுப்போகின்றன. உலர்த்துதல் என்பது உணவைப் பாதுகாக்கும் ஒரு முறையாகும். இம்முறையில் நுண்ணுயிரிகளின் வளர்ச்சியைத் தடுக்கும் வகையில் உணவிலிருந்து தண்ணீரை அகற்றுவதன் இம்முறை செயல்படுத்தப்படுகிறது. சூரியஒளி மற்றும் காற்றைப் பயன்படுத்தி திறந்த வெளியில் உணவுப் பொருட்களை உலர்த்துவது பழங்காலத்திலிருந்தே உணவைப் பாதுகாக்கும் நடைமுறையாக உள்ளது.  நீர் பொதுவாக ஆவியாதல் (காற்றில் உலர்த்துதல், வெயிலில் உலர்த்துதல், புகைத்தல்) மூலம் அகற்றப்படுகிறது. ஆனால் உறைதல்-உலர்த்துதல் விடயத்தில், உணவு முதலில் உறைந்து பின்னர் பதங்கமாதல் மூலம் நீர் அகற்றப்படும். பாக்டீரியா, ஈஸ்ட் மற்றும் பூசணங்கள் வளர உணவில் உள்ள நீர் தேவைப்படுகிறது. மேலும் உலர்த்துவதால் உணவில் இத்தகைய உயிரிகள் உயிர்வாழ்வது தடுக்கப்படுகிறது.

மீன்கள், உலர்த்துதல், புகைத்தல் மற்றும் உப்பிடல் போன்ற பாரம்பரிய முறைகள் மூலம் பாதுகாக்கப்படுகிறது. மீன்களைப் பாதுகாப்பதற்கான பழமையான பாரம்பரிய வழி காற்று மற்றும் சூரிய ஒளி மூலம் உலர வைப்பதாகும். உலர்த்தப்படும் உணவானது என்பது உலகின் மிகப் பழமையான பாதுகாப்பு முறையாகும். மேலும் உலர்ந்த மீன்கள் பல ஆண்டுகளாக எவ்வித பாதிப்பின்றி உள்ளன. இம்முறை மலிவானது மற்றும் பொருத்தமான தட்பவெப்பநிலை நிலவும் காலங்களில் பயனுள்ளதாக இருக்கும். மீனவர் மற்றும் குடும்பத்தினரால் இதனை மேற்கொள்ளலாம். இதன் விளைவாக பாதுகாக்கப்படும் மீன்கள் எளிதாக சந்தைப்படுத்தப் படுகிறது.

## வகைகள்
### உப்பிடாத கருவாடு
உப்பிடாத கருவாடு என்பது உப்பு சேர்க்காத உலர்த்தப்பட்ட மீன் ஆகும். இம்முறையில் குறிப்பாக பண்ணா மீன், குளிர்ந்த காற்றில் கடற்கரையில் மர அடுக்குகளில் உலர்த்தப்படுகிறது. உலர்த்தும் அடுக்குகள் மீன் நுண் தகடு என அறியப்படுகின்றன. இம்முறையில் பண்ணா மீன் அதிக அளவில் உற்பத்திச்செய்யப்படுகிறது. 

## கருவாட்டுக் காட்சியகம்

File:A view of dried fish.JPG
File:A view of dried fish image 1.JPG
File:A view of dried fish image 2.JPG
File:A view of dried fish image 3.JPG
File:A view of dried fish image 4.JPG
File:A view of dried fish image 5.JPG
File:A view of dried fish image 6.JPG
File:A view of dried fish image 7.JPG
File:A view of dried fish image 8.JPG
File:A view of dried fish image 9.JPG
File:Dried fish Neththili (நெத்திலிக்கருவாடு).jpg
File:A scene of dried fish (Loach) Ayirai..JPG
File:A view of dried fish image 8.JPG


## மேற்கோள்கள்

## வெளி இணைப்புகள்
*  கருவாட்டுக் குழம்பு செய்முறை 

பகுப்பு:தமிழர் உணவுகள்
பகுப்பு:மீன் உணவு
அகிலத்திரட்டு அம்மானை

**'அகிலத்திரட்டு அம்மானை**' பத்தொன்பதாம் நூற்றாண்டின் மத்தியில் தோன்றிய சமயமான அய்யாவழியின் புனித நூலாகும். இதனை சுருக்கமாக **அகிலம்** என்றும் அழைப்பர். 
இது அய்யாவழி புராண வரலாற்றின் தொகுதியாகவும் விளங்குகிறது. அம்மானை வடிவில் இயற்றப்பட்ட நூல்களுள் மிகப்பெரியதான அகிலம், கொல்லம் ஆண்டு 1016 கார்த்திகை மாதம் 27-ஆம் தியதி இறைவனால் அருளப்பட்டு, அய்யா வைகுண்டரின் சீடர்களுள் ஒருவரான அரி கோபாலன் சீடரால் எழுத்து வடிவம் கொடுக்கப்பட்டதாக நம்பப்படுகிறது.

## <br>வரலாறு

அகிலத்திரட்டு அம்மானை ஆகமத்தை அய்யா அருள அரிகோபால சீடர் தாமரைகுளம்பதியில் இருந்து எழுதினார். அகிலத்தைப்பற்றி சீடர் அரி கோபாலன் கூறும் போது, இறைவனை பணிந்து இரவு தூங்கும் பொழுது இறைவன் அவரருகில் சென்று அகிலத்தின் முதற்பகுதியான 'காப்பு' பகுதியின் முதல் சீரான **'ஏர்**' -ஐ கூறி மீதிப்பகுதியை 'உன் மனதின் அகமிருந்து கூறுவேன்' என்றதாக கூறுகிறார். ஏறத்தாழ நூறு ஆண்டுகள் பனை ஓலையில் பாதுகாக்கப்பட்டு வந்த அகிலத்திரட்டு அம்மானை பொ.ஊ. 1939-ஆம் ஆண்டு அச்சிடப்பட்டது.

ஆகிலத்தின் படி இந்நூல் இறைவன் கலி யுகத்தை மாற்றி தர்ம யுகத்தை மலரச்செய்யும் பொருட்டு உலகில் அவதரித்த காரண-காரியத்தை கூறுவதாகும். இது வைகுண்டரைப் பற்றிய வரலாற்று நிகழ்வுகளையும், சம்பவங்களையும் புது வடிவம் கொடுக்கப்பட்ட பழைய இந்து புராணங்களுடனும், இதிகாசங்களுடனும் இணைத்து, வேதம் முதலிய அனைத்து சாஸ்த்திரங்களுடைய கருத்துக்களின் தொகுதியாக விளங்குகிறது. இது உலகம் தோன்றியது முதல் தர்ம யுகம் வரையிலான அனைத்து நிகழ்வுகளையும் அய்யா நாராயணர் அன்னை லெட்சுமி தேவியிடம் எடுத்துரைப்பதாக அமைந்திருக்கிறது.

அகிலம் அரி கோபாலன் சீடரால் இயற்றப்பட்டாலும் அதில் என்ன எழுதப்பட்டிருக்கிறது என்று அவருக்கு தெரியாது. அவர் ஒரு கருவியாக மட்டும் பயன்படுத்தப்பட்டிருக்கிறார். அய்யா வைகுண்டம் சென்றதும் அது வரை திறக்கப்படாத ஏடு கட்டவிழ்க்கப்பட்டது. அப்போது அதிலே அய்யாவழிக்கான வழிமுறைகள் கூறப்பட்டிருந்தன. அதைப்பின்பற்றி சீடர்கள் அய்யாவழியை பரப்பலாயினர்.

## நூல் மற்றும் எழுத்து முறை
அகிலம் இரண்டு பிரிவுகளாக பிரிக்கப்பட்டிருக்கின்றன. உலகம் தோன்றியது முதல் வைகுண்ட அவதாரத்துக்கு முன்பு வரையிலான சம்பவங்கள் முதல் பகுதியாகவும், வைகுண்ட அவதாரம் முதல் வைகுண்டர் துதி சிங்காசனத்தில் இருந்து ஈரேழுலகையும் ஆளும் தர்ம யுகம் வரையுலான நிகழ்வுகள் இரண்டாம் பகுதியாகவும் அமைக்கப்பட்டிருக்கின்றன.

அகிலம் தமிழில் செய்யுள் வடிவில் இயற்றப்பட்டிருக்கிறது. இதில், அம்மானை முறையில் அதிகமாக கையாளாப்படும் இரு எழுத்து முறைகளான விருத்தம் மற்றும் நடை பெரும்பாலான பகுதிகளில் பயன்படுத்தப்பட்டிருக்கிறது. மேலும் வெண்பா, முதலிய பல இலக்கண முறைகள் அகிலத்தில் கையாளப்பட்டிருக்கின்றன.

## நூல் பகுப்பு

படிப்போரின் வசதிக்காக அகிலம், பதினேழாக பகுக்கப்பட்டுள்ளது. அகிலம் ஒன்று, இரண்டு, மூன்று... என்றவாறு பெயரிடப்பட்டுள்ளன.

### அகிலம் ஒன்று
அகிலத்திரட்டின் முதற்பகுதியான அகிலம் ஒன்று மூன்று நீதம், மற்றும் நீடிய யுகம், சதுர யுகம், நெடிய யுகம், கிரேதா யுகம் ஆகிய நான்கு யுகங்கள் பற்றிய செய்திகளை கூறுவதாக அமைந்திருக்கிறது. அதுமட்டுமல்லாமல் காப்பு, அரிகோபாலன் சீடரின் அவையடக்கம் உட்பட பல பகுதிகள் இதனுள் வருகின்றன.

## இவற்றையும் பார்க்கவும்

* அய்யாவழி
* அய்யாவழி புராணம்
* அய்யா வைகுண்டர்
* தாமரைகுளம் பதி
* அருள் நூல்

## மேற்கோள்கள்

பகுப்பு:அய்யாவழி
பகுப்பு:சிற்றிலக்கியங்கள்
பகுப்பு:குமரிக்கண்டம்
எண் அமைப்பு

* இயல்பெண்,  இயற்கையெண் - Natural Number - நேர்ம முழு எண் or குறையல்லாத முழு எண்

* முழு எண் - Integer (...-3, -2, -1, 0, 1, 2, 3...)
* நேர்ம முழு எண் - Pos -1)
* மெய்யெண்- Real Number - (பூச்சியத்தில் இருந்து இருபக்கமும் விரியும் எண் கோட்டில் விழக்கூடிய எந்த ஒரு புள்ளியும் மெய்யெண் எனலாம்.)
* பின்ன எண் - Rational Number (a/b, where a and b are integers)
* விகிதமுறா எண் - Irrational Number (Real number which is not a Rational number)
* கலப்பெண் - Complex Number - (a + jb)

பகுப்பு:எண்கள்
பகுப்பு:எண் கோட்பாடு
குனூ பொதுமக்கள் உரிமம்

right|thumb|250px
**குனூ பொதுமக்கள் உரிமம் (GNU GPL)** என்பது குனூ திட்டத்திற்கென **[[ரிச்சர்ட் ஸ்டால்மன்]]** என்பவரால் எழுதப்பட்ட மென்பொருள் உரிம ஒப்பந்தமாகும். இதுவே தளையறு மென்பொருட்களுக்கென இன்று பயன்படுத்தப்படும் உரிம ஒப்பந்தங்களுள் மிகவும் பிரபலமானதாகும்.

இவ்வுரிம ஒப்பந்தத்தின் மிக அண்மைய வெளியீடு, **குனூ பொது மக்கள் உரிமம் பதிப்பு 3 (GPL v3)** ஆகும். இப்பதிப்பு 1991 ஆம் ஆண்டு வெளியிடப்பட்டது.

இது நான்கு வகையான தளையறு நிலைகளை பயனர்களுக்கு வழங்குகிறது.

* தளையறு நிலை 0 - எத்தகைய நோக்கத்திற்காகவும் மென்பொருளை தொழிற்படுத்துவதற்கு /பயன்பத்துவதற்கான தளையறு நிலை.
* தளையறு நிலை 1 - (அம்)மென்பொருள் எவ்வாறு தொழிற்படுகிறது என்பதை கற்றுக்கொள்ளவும், உங்கள் தேவைகளுக்கேற்ப அதனை உள்வாங்கிக்கொள்ளவும் தடுக்காத தளையறு நிலை. ஆணை மூலத்தை பார்வையிட அனுமதித்தல் இதற்கான முன்னிபந்தனை
* தளையறு நிலை 2 - நகல்களை மீள்வினியோகம் செய்வதற்கான தளையறு நிலை. இதன்மூலம் நீங்கள் உங்கள் அயலவர்களுக்கு உதவமுடியும்.
* தளையறு நிலை 3 - மென்பொருளை மேம்படுத்துவதற்கும், மேம்பாடுகளை பொதுமக்களுக்கு வெளியிடுவதற்குமான தளையறு நிலை. இதன்மூலம் மொத்த சமுதாயமும் பயன்பெறுகிறது. இவ்வாறு விநியோகிக்கப்படும் மென்பொருள்களின் ஆணைமூலம் பார்வைக்கு வழங்கப்பட வேணும் என்பது இதற்கான முன்நிபந்தனை

ஒரு மென்பொருள், பயனாளர்களுக்கு மேற்கண்ட எல்லா தளையறு நிலைகளையும் வழங்கும்பட்சத்திலேயே அது கட்டற்ற மென்பொருள் எனக் கொள்ளப்படும்.

இத்தகைய மென்பொருட்களின் நகல்களை, மாற்றங்கள் செய்யப்பட்டநிலையிலோ அல்லது மாற்றம் எதுவும் செய்யாமலோ, இலவசமாகவோ, கட்டணங்கள் பெற்றுக்கொண்டோ, எங்கேயும் எவருக்கும் மீள்விநியோகம் செய்வதற்கு நீங்கள் எவருடைய அனுமதியையும் பெற்றுக்கொள்ளத் தேவையில்லை. செய்யும் மாற்றங்கள் பற்றி எவருக்கும் அறிவிக்க வேண்டிய கட்டாயமும் இல்லை.

பகுப்பு:மென்பொருள் உரிமங்கள்
பகுப்பு:குனூ
பகுப்பு:கட்டற்ற, திறமூல மென்பொருள் உரிமங்கள்
பகுப்பு:கணியச் சட்டங்கள்
இயற்சீர் வெண்டளை

தமிழ்ச் செய்யுள்களிலே அடுத்தடுத்து வரும் சீர்கள் அவற்றிடையே கொண்டுள்ள தொடர்பு தளை எனப்படுகின்றது. இவ்வாறான தளைகளுள் ஒரு வகையே **இயற்சீர் வெண்டளை** ஆகும். 

## இயற்சீர் வெண்டளையின் இலக்கணம்

இரண்டு சீர்களுக்கிடையே இயற்சீர் வெண்டளை உருவாவதற்கு, 

* நிலைச்சீர் என அழைக்கப்படும், செய்யுளில் முதலில் வரும் சீர் இரண்டு அசைகளை உடைய சீராக இருத்தல் வேண்டும். 
* அதை அடுத்து வருகின்ற சீர், அதாவது வருஞ்சீர், ஒன்று, இரண்டு, மூன்று அல்லது நான்கு அசைகளையுடைய சீர்களில் ஒன்றாக இருக்கலாம். 
* நிலைச் சீரின் இறுதி அசையும், வருஞ்சீரின் முதல் அசையும் ஒரே வகையினவாக அமைதல் கூடாது. வருஞ்சீரின் இறுதி அசை நேரசை எனின், வருஞ்சீரின் முதலசை நிரையசையாக இருக்கவேண்டும். முன்னது நிரையசையாக இருப்பின் பின்னையது நேரசையாக இருத்தல் வேண்டும். 

வெண்பாக்களுக்கு உரியதான வெண்டளை உருவாகும்போது நிலைச்சீரானது, இயற்சீர் என அழைக்கப்படும் ஈரசைச் சீராகவோ, உரிச்சீர் என வழங்கும் மூவசைச் சீராகவோ இருக்கலாம். இயற்சீரை நிலைச் சீராகக் கொண்ட வெண்டளையே இயற்சீர் வெண்டளை ஆகும். 

## இவற்றையும் பார்க்கவும்

* வெண்சீர் வெண்டளை
* இயற்சீர் வெண்டளை விதிகள்

பகுப்பு:யாப்பிலக்கணம்
வணிக நிலையங்களின் தமிழ்ப்பெயர் பட்டியல்

* அங்காடி
* கூட்டுத்தாபனம் - Corporation
* நிறுவனம் - Company
* வணிக நிலையம், வணிக முனையம், கடை - Shop
* வணிகக் கூட்டிணையம் - Trading Corporation
* வைப்பகம் (வங்கி) - Bank
* பணிமனை - Office
* சிகை அலங்கரிப்பு நிலையம், முடி திருத்தும் நிலையம் - Salon
* அழகுமாடம், அழகுநிலையம் - Beauty Salon
* நகைமாடம் - Jewellery Shop
* குளிர்களி அங்காடி, பனிக்கூழ் அங்காடி - Icecream Parlour
* வெதுப்பகம், அடுமனை - Bakery
* சிற்றுண்டிச்சாலை - Restaurant
* பூக்கடை - Flourist
* உணவகம் - Restaurant
* சந்தை - Market
* களஞ்சியம் - Store
* மளிகைக்கடை - Groceries
* துணியகம் - Textiles
* மருந்தகம், மருந்துக்கடை - Pharmacy
* சேவையகம் - Service Center
* அருந்தகம் - Bar
* குளம்பி அருந்தகம் - Coffee Bar 
* முகவாண்மை - Agency
* கேட்பொலி நடுவம் 
* தானி உதிரிப் பாகங்கள் - Auto Spare parts
* இறைச்சிக்கடை - Butcher
* நூல் வெளியீட்டாளர் - Book Publisher
* நூல் விற்பனையாளர் - Book Seller
* நூல் கடை - Book Store/Book Stall
* நூல் நிலையம்/ நூலகம் - Library
* சாவடி -Post
* தொடர்பு நிலையம் - Communication Center
* முதலீட்டுக் குழுமம் - Investment Group
* கூட்டுறவு - Co - op
* வெட்டுத் துணிக்கடை
* துறைவார் அங்காடி - Department store
* நகைக் கடை - en:Jewellery
* தங்க மாளிகை, பொன் மாளிகை, நகைக்கடை - Jewellry
* கைத்தறித் துணியகம் - Handloom cloth store
* வன்சரக்கு வணிகம் - Hardware Store
* விடுதி - Hotel
* உடையகம் - 
* சந்தை - Market
* கருவியகங்கள்
* தொழில் முனைவகம் - Enterprise
* ஏற்றுமதி குழுமம் - Export Company
* அழகுப்பொருள் அங்காடி - Fancy Store
* புதுபாங்கு முனையம்
* விரைவு உணவுகம் -Fast Food Center
* காணகம்,காட்சிக்கூடம் - showroom
* நலவகம் / நலமையம்- Health Center
* பழுதுபாப்பு - Repair
* மகிழ்விடம் - Resort
* மனமகிழ்மன்றம் - entertainment club
* சில்லறை விற்பனை - Retail sales
* வழங்குநர் - Supplier
* சிற்றுண்டி நிலையம் - Tiffin centre
* பயிற்சி நடுவம் -Training Center
* படப்படி/ நகலகம் - Xerox
* தையல் நிலையம்
* நொறுவகைகள்/சொட்டுத்தீன்
* வீடு விற்பனை

## மேலும் பார்க்கவும்
* தமிழ்க்கடை

## வெளி இணைப்புகள்
* http://vidhaigal.com/tamilsorkkal-vilambaram.html

பகுப்பு:தமிழ் கலைச்சொற்கள்
பகுப்பு:தமிழர் பொருளியல்
எழுத்து (யாப்பிலக்கணம்)

யாப்பிலக்கணத்தில் செய்யுள் அல்லது பாக்களுக்கு அடிப்படையாக அமையும் உறுப்பு **எழுத்து** ஆகும். இங்கே எழுத்து என்பது மொழியை எழுதுவதற்குப் பயன்படும் குறியீடுகளையன்றி அவற்றினால் குறிக்கப்படும் ஒலிகளையே குறித்து நிற்கின்றது. செய்யுள்களைப் பொறுத்தவரை மொழியின் ஒலிப் பண்புகள் சிறப்புப் பெறுகின்றன. இதனால் இந்த ஒலிப் பண்புகளுக்கு ஆதாரமாக அமையும் எழுத்துக்களை, அவற்றை ஒலிப்பதற்குத் தேவையான கால அளவுகளைக் கருத்தில் கொண்டு வகைகளாகப் பிரித்துள்ளார்கள். 

## எழுத்து வகைகள்

தமிழில் எழுத்துக்கள் உயிரெழுத்துக்கள், மெய்யெழுத்துக்கள் என இரு பிரிவுகளாகப் பிரித்து அறியப்படுகின்றன. இவற்றுள் **அ** முதல் **ஔ** வரையான 12 உயிரெழுத்துக்கள் அவற்றுக்குரிய கால அளவுகளுக்கு அமைய குறில், நெடில் என இரண்டாக வகுக்கப்படுள்ளன. **க்** முதல் **ன்** வரையான 18 மெய்யெழுத்துக்களில் குறில், நெடில் என்ற வகைப்பாடு கிடையாது. மெய்யெழுத்துக்கள் உயிரெழுத்துக்களுடன் சேர்ந்து உருவாகும் 216 உயிர்மெய் எழுத்துக்கள், அவற்றில் அடங்கியுள்ள உயிரெழுத்துக்களின் வகையைப் பொறுத்துக் குறிலாகவோ நெடிலாகவோ அமைகின்றன. கீழேயுள்ள அட்டவணையில் இவை பற்றிய விபரங்கள் தரப்பட்டுள்ளன.

## எழுத்துக்களின் கால அளவுகள்

குறில் எழுத்துக்களின் ஒலி அளவு ஒரு மாத்திரை அளவினதாகக் கொள்ளப்படுகின்றது. இதன் அடிப்படையில் நெடில் எழுத்துக்களின் கால அளவு இரண்டு மாத்திரைகளாகவும், மெய்யெழுத்துக்களின் கால அளவு அரை மாத்திரைகளாகவும் உள்ளன. உயிர்மெய்க் குறில்களினதும், உயிர்மெய் நெடில்களினதும் கால அளவுகளும், முறையே ஒரு மாத்திரையாகவும், இரண்டு மாத்திரைகளாகவும் உள்ளன.

ஐகார, ஔகார எழுத்துக்கள் நெடில்களாகக் கொள்ளப்பட்டாலும், அவை சீர்களில் வரும்போது இரண்டு மாத்திரைகள் அளவுடன் ஒலிப்பதில்லை. இவ்விரு வகை எழுத்துக்களும் சீர் முதலெழுத்தாக வரும்போது ஒன்றரை மாத்திரைகள் அளவுடையனவாக அமைகின்றன. ஔகாரம் முதலெழுத்தாக மட்டுமே வரும். ஐகாரம் இடையிலோ அல்லது இறுதி எழுத்தாகவோ வரும்பொழுது குறில்களைப் போல ஒரு மாத்திரை அளவையே கொண்டிருக்கும். இவ்வாறு ஒலி குறைவுபட்டு வருதல் *குறுக்கம்* எனப்படுகின்றது. ஐகாரம் குறுகி வருதல் ஐகாரக் குறுக்கம் எனவும், ஔகாரம் குறுகி வருதல் ஔகாரக் குறுக்கம் எனவும் குறிப்பிடப்படுகின்றன. இவற்றைப்போலவே சில சந்தர்ப்பங்களில் இகர, உகரங்களும் மெய்யெழுத்தான மகரமும் குறுக்கம் அடைவதுண்டு. இவ்வாறு குறுக்கமடையும்போது இகரமும், உகரமும் அரை மாத்திரையையும், மகரமெய் கால் மாத்திரையையும் பெறுகின்றன. குறுகி ஒலிக்கும் இகர, உகரங்கள் முறையே குற்றியலிகரம் எனவும், குற்றியலுகரம் எனவும் அழைக்கப்படுகின்றன. மகரமெய் குறுகி ஒலித்தல் மகரக்குறுக்கம் எனப்படும்.

## இவற்றையும் பார்க்கவும்

* அசை
* அடி
* வெண்பா

பகுப்பு:யாப்பிலக்கணம்
குன்று

**குன்று** என்பது அதனைச் சுற்றியுள்ள இடங்களைக் காட்டிலும் உயர்ந்து காணப்படுகின்ற ஒரு நில அமைப்பாகும். குன்றுகள் பெரும்பாலும் ஒரு உச்சியை உடையனவாக உள்ளன. எனினும், உச்சி எதுவும் இல்லாமலேயே உயர்வான தட்டையான நிலப்பகுதியையும் குன்று என அழைப்பது உண்டு.

குன்று, மலை என்பவற்றுக்கு இடையேயான வேறுபாடுகள் தெளிவாக இல்லை. எனினும், குன்று மலையைவிட உயரம் குறைந்ததாகவும், சரிவு குறைந்ததாகவும் இருக்கும். ஐக்கிய இராச்சியம்|ஐக்கிய இராச்சியத்தில்]] புவியியலாளர்கள், கடல் மட்டத்தில் இருந்து 300 மீட்டருக்கு (1,000 அடி) மேற்பட்ட உயரம் கொண்ட குன்றுகளையே மலை எனக் கருதி வந்துள்ளனர். ஆனால், குன்றில்நடப்போர், கடல் மட்டத்திலிருந்து 610 மீட்டர்களுக்கு (2,000 அடி) மேற்பட்டவற்றையே மலை எனக் கொள்கின்றனர். ஆக்சுபோர்டு ஆங்கில அகராதியும் 610 மீட்டர்கள் உயரத்துக்கு மேற்பட்டவையே மலை எனக் குறிப்பிட்டுள்ளது. இதன் அடிப்படையிலேயே ஒக்லஹோமா, பொட்டேயுவில் உள்ள கவானல் குன்று உலகின் உயரமான குன்று எனக் கூறப்படுகின்றது. இதன் உயரம் 1,999 அடி ஆகும்.

## ஆக்ரமிப்புகள் மற்றும் சர்ச்சைகள்
தமிழகத்தின் திருக்கழுக்குன்றம், அச்சிறுப்பாக்கம், நத்தம் பழவேலி, புலிப்பாக்கம், கொல்லிமலை போன்ற தொன்மையான இடங்களில் அமைந்துள்ள குன்றுகள் மதமாற்ற கிறித்துவ போதகர்களால் சிலுவை சின்னமிடப்பட்டும் புதிதாக சர்ச்சுகள் நிர்மாணிக்கப்பட்டும் ஆக்ரமிக்கப்படுகின்றன என்ற குற்றச்சாட்டு உள்ளது.இவற்றில் அரிய வகை மூலிகைகளும், வரலாற்றுச் சின்னங்களும் உள்ள குன்றுகளும் அடங்கும்.

மாவட்ட நிர்வாகமும் காவல்துறையும் நடவடிக்கை எடுக்கத் தயங்குவதாலும் ஒரு சில அதிகாரிகள் ஆக்ரமிப்புக்குத் துணை போவதாலும் இச்செயல் தொடர்ந்து நடந்து வரலாற்று சின்னங்களாக உள்ள குன்றுகள் பல காணாமல் போகும் நிலை தொடரக்கூடும் என்று சுற்றுச்சூழல் மற்றும் வரலாற்று ஆர்வலர்கள் கருதுகின்றனர்.

## மேலும் பார்க்க
* எச்சக்குன்று

## மேற்கோள்கள்

*
மெய்யியல் கோட்பாடுகள் பட்டியல்

## அ
* அறியவியலாமைக் கொள்கை - Agnosticism
* அழகியல் - Aesthetics
* அரசின்மை - Anarchism
* அகல்குடிவாதம்

## ஆ

## இ
* இறைமறுப்பு - Atheism
* இருத்தலியல்
* இயற்கையியல் - Naturalism
* இன்பவியல் - Hedonism
* இருமைவாதம்
* இனமையவாதம்

## உ
* உலகாயதம்
* உள்ளியம்

## ஏ
* ஏளிதம்

## ஐ
* ஐயுறவியல் 

## க
* கருத்தியல்
* கட்டமைப்பியம்

## ச
* சமவுடமை

## ந
* நடைமுறைவாதம்
* நியதிக் கொள்கை

## த
* தனிமனிதத்துவம்
* தன்னலவாதம்

## ப
* பயனெறிமுறைக் கோட்பாடு
* பொதுவுடமை
* புலனறிவாதம்
* பகுத்தறிவு
* பகுமுறை மெய்யியல்

__NOTOC__

பகுப்பு:மெய்யியல்
சுழியக் கழிவு

எல்லா உற்பத்தி நுகர்வுச் செயற்பாடுகளிலும் கழிவற்ற ஒரு நிலையைத் தோற்றுவிக்க உந்துவிக்கும் ஓர் அணுகுமுறை **சுழியக் கழிவு (Zero waste)** என்று அழைக்கப்படும். இயற்கையில் எப்படி ஒரு செயல்பாட்டின் கழிவுகள் அல்லது விளைவுகள் இன்னொரு செயல்பாட்டின் உரமாக அல்லது இடுபொருள்களாக அமைகின்றதோ அதேபோல மனித செயல்பாட்டினால் உற்பத்தியாகும் கழ தகுந்த வழிகளில் பயன்பாட்டிற்கு ஏற்ற மாதிரி மீள் உருவாக்கம் , மீள் உபயோகம் செய்வது சுழிய கழிவின் அடிப்படை.

பல பொருட்கள் நுகர்வோர்களால் ஒரு குறிப்பிட்ட பயன்பாட்டின் பின் கழிவு என கருதப்பட்டு எறியப்பட்டுவிடும். பொதுவாக பல பொருட்கள் கழிவுக் கிடங்குகளில் போடப்படுகின்றன. அவற்றுள் சில காலப்போக்கில் அழுகி, சிதைந்து அல்லது மருவி மண்ணோடு கலந்து விடுகின்றன.  பல பொருட்கள் அப்படி மருவுவதில்லை; அவை, சூழல் மாசுறுத்தலுக்கு வழிகோலுகின்றன. இப்பொருட்களின் விலை இச்சூழல் மாசுறுதலை பொருட்படுத்தி அமைவதில்லை; இதுவே சூழல் மாசுறுதலுக்கு ஒரு முக்கிய காரணி. சுழிய கழிவு அணுகுமுறையின் மூலம் எந்த ஒரு பொருளையும் கழிவாக்காமல், அதன் உண்மையான பரந்த சூழல் தாக்கங்களை கருத்தில் எடுத்து, மீள்மீள் உருவாக்கத்துக்கும் ஏற்ற மாதிரி உற்பத்தி செய்ய முனையப்படும்.

## வெளி இணைப்புகள்
* Tamil Nadu - Chennai - Towards a zero waste society  
* Toward a Zero Waste Society in Taiwan 
* Japan’s Action Plan to Promote Global Zero-Waste Societies
* China seeks to develop a "Circular Economy" (CE)
* German Recycling Economy Law (KrWAbfG)

பகுப்பு:சூழல் நுட்பவியல்
பகுப்பு:கழிவுகள்
யாப்பிலக்கண நூல்கள்

**யாப்பிலக்கண நூல்கள்** என்பவை செய்யுள்களின் இலக்கணம் பற்றிக் கூறுகின்ற நூல்களாகும்.

## தொல்காப்பியம்

தமிழ்ச் செய்யுள்களின் இலக்கணம் பற்றிய, இன்று கிடைக்கக்கூடிய நூல்களுள் காலத்தால் முந்தியது தொல்காப்பியமாகும். இது தோன்றிய காலம் ஐயத்துக்கு இடமின்றி நிறுவப்படவில்லை. எனினும் சுமார் 2500 ஆண்டுகளுக்கு முன் தோன்றியிருக்கக் கூடும் என்பது பல அறிஞர்களின் கருத்து. இந்நூலில் வரும் குறிப்புகள் மூலம் இந்நூலுக்கு முதல்நூலாக அகத்தியம் என்னும் நூல் இருந்திருப்பதாகத் தெரிய வருகின்றது. மூன்று அதிகாரங்களைக் கொண்ட இந்நூலின் மூன்றாவது அதிகாரமான பொருளதிகாரத்தின் ஒரு பகுதியாகவே யாப்பிலக்கணம் அமைகின்றது.

## மறைந்துபோன நூல்கள்

தொல்காப்பியக் காலத்துக்குப் பின் தமிழ் இலக்கியம் பல மாற்றங்களுக்கு உட்பட்டிருக்கிறது. தமிழ் இலக்கிய வரலாற்றையும், பல்வேறு காலகட்டங்களில் எழுதப்பட்ட ஆக்கங்களையும் பார்க்கும்போது செய்யுள் இலக்கியத்திலும் பல மாற்றங்களை அவதானிக்க முடிகின்றது. சங்ககால இலக்கியச் செய்யுள் அமைப்புக்கும், சங்கம் மருவிய மற்றும் பிற்காலச் செய்யுள் அமைப்புகளுக்கும் இடையே பல வேறுபாடுகள் உள்ளதுடன் புதுமைகளும் புகுந்துள்ளன. இதனால் பல புலவர்கள் யாப்பிலக்கண நூல்கள் எழுதியுள்ளது வேறு ஆதாரங்கள் மூலம் தெரியவந்தாலும், இவற்றுள் பெரும்பான்மையானவை இன்று மறைந்து விட்டன.

### அவிநயனம்

இவற்றுள் அவிநயனார் என்பவர் எழுதிய அவிநயனம் என்ற நூலும் ஒன்றாகும். இந்த நூல் இப்பொழுது இல்லை. எனினும், யாப்பருங்கலக் காரிகை எனும் பிற்கால யாப்பிலக்கண நூலில் இதுபற்றிய குறிப்பு உள்ளது. இதுதவிர யாப்பருங்கல விருத்தியுரை, நன்னூல் விருத்தியுரை, நேமிநாத உரை, தக்கயாகப்பரணி உரை ஆகிய நூல்களிலும் இதுபற்றிய குறிப்புகள் உள்ளதுடன், அவற்றுட் சில நூல்கள் அவிநயனத்திலிருந்து மேற்கோள்கள் காட்டியுள்ளதாகவும் கூறப்படுகின்றது. (1) இந்நூலுக்கு உரையொன்றும் எழுதப்பட்டிருந்ததாகவும், அந் நூலை எழுதியவர் **தண்டலங்கிழவன்** இராச பவித்திரப் பல்லவதரையன் என்றும், மயிலைநாதர் என்பவர் குறிப்பிட்டுள்ளார்.

### பிற நூல்கள்

இது தவிர காக்கைப்பாடினியார், நத்ததத்தனார், பல்காயனார், பல்காப்பினார், மயேச்சுரனார் போன்ற புலவர்களும் யாப்பிலக்கண நூல்கள் எழுதியுள்ளதாகத் தெரியவருகிறது. இவையும் எதுவும் இன்று கிடைத்தில.

## வழக்கிலுள்ள நூல்கள்

தொல்காப்பியம் தவிர யாப்பிலக்கணம் கூறும் நூல்களில் இன்று கிடைக்கக் கூடியதாகவுள்ள நூல்கள், யாப்பருங்கலம், யாப்பருங்கலக் காரிகை என்பனவாகும். இவ்விரு நூல்களையும் எழுதியவர் அமிர்தசாகரர் என்பவராவார்.

## உசாத்துணை நூல் குறிப்பு

* (1) ஆணல்ட் சதாசிவம்பிள்ளை, பாவலர் சரித்திர தீபகம் பகுதி-1, பதிப்பாசிரியர்: பொ. பூலோகசிங்கம், கொழும்புத் தமிழ்ச் சங்கம், 1975.

## இவற்றையும் பார்க்கவும்

* தமிழ் இலக்கணம்
* யாப்பிலக்கணம்

பகுப்பு:தமிழ் இலக்கண நூல்கள்
பகுப்பு:தமிழ் நூற்பட்டியல்கள்
சூழல் பேணற் செயற்பாடுகள்

**சூழல் பேணற் செயற்பாடுகள்** எனப்படுபவை சூழல் மாசடைதலிலிருந்து சூழலைக் காப்பதற்கான செயற்பாடுகள் ஆகும்.

சூழல் பேண் செயற்பாடுகள் ஆவன:
* கழிவு கட்டுப்படுத்தல் - Reduce
* மீள் உபயோகம் - Reuse
* திருத்தி பயன்படுத்தல் - Repair
* மீள் உருவாக்கம் - Recycle
* கழிவு அகற்றல் - Remove

பகுப்பு:சூழல் நுட்பவியல்
ஆசிரியத்தளை

யாப்பிலக்கணத்தில் செய்யுள்களின் உறுப்புக்களில் ஒன்றான தளைகளில் ஒரு வகையே **ஆசிரியத்தளை** ஆகும். ஆசிரியப்பா எனும் செய்யுள் வகைக்குச் சிறப்பாக உரியதாதலால் இத் தளை ஆசிரியத்தளை என வழங்கப்படுகின்றது.

## ஆசிரியத்தளையின் இலக்கணம்

செய்யுளொன்றில் அடுத்துவரும் இரண்டு சீர்களுக்கு இடையே உள்ள தொடர்பே தளை ஆகும். இவ்விரு சீர்களுள் முதலில் வருவது நிலைச்சீர் எனவும் அடுத்து வருவது வருஞ்சீர் என அழைக்கப்படுகின்றன. ஆசிரியத்தளை அமைவதற்கு:

: 1. நிலைச்சீர் எப்பொழுதும் ஈரசைச்சீராக (இயற்சீர்) இருக்க வேண்டும்.
: 2. மேற்படி சீரின் ஈற்று அசை **நேரசை** ஆகவோ, **நிரையசை** ஆகவோ இருக்கலாம்.
: 3. நிலைச்சீரின் ஈற்றசையும் வருஞ்சீரின் முதல் அசையும் ஒரேவகை அசைகளாக இருத்தல் வேண்டும். அதாவது நேரும் நேருமாக அல்லது நிரையும் நிரையுமாக இருத்தல் வேண்டும்.

இதன் அடிப்படையில் இரண்டுவிதமான ஆசிரியத்தளைகள் அமைகின்றன.

: 1. **நேரொத்த ஆசிரியத்தளை** -  இது நேரசையும் நேரசையும் இணைந்து உருவாவது. 
: 2. **நிரையொத்த ஆசிரியத்தளை** - இது நிரையும் நிரையும் இணைந்து அமைவது.

## ஆசிரியத்தளை அமையும் விதங்கள்

ஆசிரியத்தளையின் வெவ்வேறு வகையான அமைப்புகள் அசைச் சேர்க்கையின் ஒழுங்குகளின் அடிப்படையில் கீழே பகுத்துக் காட்டப்பட்டுள்ளது.

## எடுத்துக்காட்டு

மேலேயுள்ளது சிலப்பதிகாரத்தில் வரும் ஒரு ஆசிரியப்பா. இதை வாய்பாடாக எழுதுவதன்மூலம் எவ்வாறான தளைகள் அமைந்துள்ளன என்பதை இலகுவாக அறியமுடியும்.

செய்யுளிலுள்ள சீர் இணைகள் ஒவ்வொன்றையும் தனித்தனியாக எடுத்து அவற்றின் வாய்பாடுகளை ஆசிரியத்தளை அமையும் விதம் பற்றிய அட்டவணையுடன் ஒப்பிட்டால் எங்கெங்கே ஆசிரியத்தளைகள் அமைகின்றன என்பதை அறிய முடியும்.

## மேற்கோள்கள்

## இவற்றையும் பார்க்கவும்
* தமிழ் இலக்கணம்
* யாப்பிலக்கணம்

## வெளியிணைப்புகள்
* ஆசிரியப்பா

பகுப்பு:யாப்பிலக்கணம்
தொடை (யாப்பிலக்கணம்)

**தொடை** என்பது யாப்பிலக்கணத்தில் செய்யுள் உறுப்புகள் வகையைச் சேர்ந்தது. செய்யுள்களின் சீர்களும், அடிகளும் தொடுத்துச் செல்லுகின்ற முறையுடன் சம்பந்தப்பட்டிருப்பதால் தொடை என வழங்கப்படுகின்றது. செய்யுள்களின் ஓசை நயத்துக்கும், அவற்றின் இனிமைக்கும் தொடைகள் முக்கியமானவை.

## [[தொல்காப்பியம்|தொல்காப்பிய]] விளக்கம்
தொல்காப்பியர் தொடைகள் 13708 வகைப்படும் எனக் குறிப்பிடுகிறார்.  

## தொடை வகைகள்

தொடைகள் பலவகைப் படுகின்றன.  இவை,

# மோனைத் தொடை
# இயைபுத் தொடை
# எதுகைத் தொடை
# முரண் தொடை
# அளபெடைத் தொடை
# அந்தாதித் தொடை
# இரட்டைத் தொடை
# செந்தொடை

என்பனவாகும். இவற்றுள் மோனை, எதுகை, முரண் மற்றும் அளபெடைத் தொடைகள் செய்யுள் அடிகளின் முதற் சீருடன் சம்பந்தப்பட்டிருக்க, இயைபுத் தொடை அடிகளின் இறுதிச் சீர் தொடர்பாக அமைகின்றது.

## தொடை விகற்பங்கள்

மேலே கண்ட எட்டுத் தொடைகளிலே முதல் ஐந்து தொடை ஒவ்வொன்றுக்கும் அவை பாவிலே அமைந்து வருகின்ற இடங்களைப் பொறுத்து, எட்டு வகையான வேறுபாடுகள் யாப்பிலக்கண நூல்களிலே சொல்லப்பட்டுள்ளன. இவை யாப்பிலக்கணச் சொற் பயன்பாட்டு வழக்கில் "விகற்பங்கள்" எனப்படுகின்றன. மேற் கூறிய எட்டு விகற்பங்களும் வருமாறு.

# அடி
# இணை
# பொழிப்பு
# ஒரூஉ
# கூழை
# மேற்கதுவாய் 
# கீழ்க்கதுவாய்
# முற்று

மோனை, எதுகை, முரண், அளபெடை, இயைபு ஆகிய தொடைகளில் எட்டுவகையான விகற்பங்கள் ஏற்படும்போது மொத்தம் நாற்பது தொடை விகற்பங்கள் உண்டாகின்றன. இவற்றுடன் விகற்பங்கள் இல்லாத அந்தாதி, இரட்டை மற்றும் செந்தொடைகளும் சேர்ந்து நாற்பத்து மூன்று ஆகின்றது.
## அடிக்குறிப்பு

பகுப்பு:யாப்பிலக்கணம்

## வெளிப்பார்வை
தொடைவகை
* இளம்பூரணர் கணக்கீடு
* நச்சினார்க்கினியர் கணக்கீடு
* பேராசிரியர் கணக்கீடு
* உரையாசிரியர் கணக்கீட்டில் மாறுபாடுகள்
எதுகை

யாப்பிலக்கணத்தில் தொடை என வழங்கப்படும் செய்யுள் உறுப்பு வகைகளில் **மோனை** முக்கியமானதாகும். வெவ்வேறு அடிகளின் அல்லது சீர்களின் முதலெழுத்துக்கள் ஒத்துவரின் மோனை எனப்படின், இரண்டாவது எழுத்துக்கள் ஒத்துவருதல் எதுகை ஆகும்.

என்பது தொல்காப்பியர் கூற்று.

;எடுத்துக்காட்டு

இக்குறளில் "நீந்துவர்", "நீந்தார்" ஆகிய இரண்டு சீர்களில் உள்ள இரண்டாம் எழுத்து "ந்" ஒன்றாக அமைவதால் இவை எதுகை எனச் சுட்டப்படுகின்றன. 

## எதுகை வகைகள்

எதுகை சீர்களிலும், அடிகளிலும் வரக்கூடும். இவை முறையே சீரெதுகை என்றும் அடியெதுகை என்றும் அழைக்கப்படுகின்றன. பொதுவாக அடியெதுகையே செய்யுள்களில் சிறப்புப் பெறுகின்றது. சீரெதுகை அதிகம் கைக்கொள்ளப் படுவதில்லை.

## [[யாப்பருங்கலம்]]
இந்த நூலின் விருத்தியுரையில் 7 வகையான எதுகைகள் காட்டப்படுகின்றன. 




## வெளி இணைப்புகள்
* எதுகை

## மேற்கோள்

பகுப்பு:யாப்பிலக்கணம்
தாவர போசணை வகைகள்

விலங்குகள் போலல்லாது தாவரங்கள் இடம் பெயர்ச்சி அடையாது இதன் காரணமாக இவற்றின் போசணை முறை விலங்கினங்களில் இருந்து பெரிதும் வித்தியாசப்படுகின்றது. இரு பெரும்பிரிவாக தாவர போசணை முறைகளை உள்ளடக்கலாம்.

1. பச்சையம்  உள்ள தாவரங்களில் காணப்படும் தற்போசணை முறை,
2. பச்சையமற்ற தாவரங்களில் காணப்படும் பிறபோசணை முறை

## தற்போசணைத்தாவரங்கள்

**[[ஒளித்தொகுப்பு]] (Photosynthesis)** மூலம் தமக்குத்தேவையான சேதன உணவை தாமே தயாரிக்கக்கூடிய தாவரங்கள் ‘’’தற்போசணைத்தாவரங்கள்’’’ எனப்படும்.
பச்சையம்(குளோரபில்) உள்ள உயர் தாவர வகைகளில் இந்த முறை மூலம் உணவு உற்பத்தி செய்யப்படுகிறது. காபனீர் ஒக்சைட்டு () ,நீர் () ஆகிய அசேதன முலக்கூறுகள் சூரிய ஒளி முன்னிலையில் பச்சையத்தில் தாவர போசணை செய்யக்கூடிய சேதனப்பதார்தமாக மாற்றப்படுகின்றது. இம் முறையின் விளைபொருளாக ஒட்சிசன் () சூழழுக்கு விடுவிக்கப்படுகின்றது.

உ+ம் : உயர் தாவரம்(Angiosperms)

## பிறபோசணை தாவரங்கள்

தமது போசணைத்தேவைக்குப் பிற மூலங்களில் தங்கியுள்ள தாவரங்கள் பிறபோசணை தாவரங்கள் எனப்படும். பச்சையம் அற்ற தாவரங்களே இப் போசணை முறையில் ஈடுபடுகின்றன. இதற்கென இத் தாவரங்கள் சில விசேட இயல்புக்களை தன்னகத்தே கொண்டுள்ளது.

உ+ம் : நொதியங்கள், உறிஞ்சிகள்,பருகி

இத் தாவரங்கள் 4 வகைப்படும்
1. அழுகல் வளரிகள்
2. ஒட்டுண்ணித் தாவரங்கள்
3. ஒன்றியவாழித் தாவரங்கள்
4. பூச்சியுண்ணும் தாவரங்கள்/ஊனுண்ணும் தாவரங்கள்

### அழுகல் வளரிகள் (Saprophytes)
இறந்து சிதைவடைந்து கொண்டிருக்கும் தாவர/விலங்கு உடல்கள் அல்லது எச்சங்கள் என்பவற்றில் வளரும் தாவரங்கள் அழுகல் வளரிகள் எ-ம். அழுகிய பொருட்களில் இருந்து தமது போசணையை பெற்றுக்கொள்கின்றன.

உ+ம் : பற்றீயாக்கள், பங்கசுக்கள்,சில அல்கா

### ஒட்டுண்ணித்தாவரங்கள் (Parasites)
உயிருள்ள அங்கியின் அகத்தோ அல்லது புறத்தோ தங்கியிருந்து அவற்றிலிருந்து பகுதியாகவோ அல்லது முற்றாகவோ உணவைப் பெற்றுவாழும் அங்கிகள் ஒட்டுண்ணி எ-ம். ஒட்டுண்ணிகள் தங்கி வாழ இடமளிப்பவை விருந்து வழங்கி எ-ம். இம் முறைமுலம் விருந்து வழங்கி பாதிக்கப்படலாம். 
உ+ம் : பற்றீயாக்கள், பங்கசுக்கள், சில பூக்கும் தாவரங்கள் (Angiosperms) (கஸ்குட்டா, குருவிச்சை) போன்றவை

பூக்கும்தாவரங்களின்(Angiosperms) ஒட்டுண்ணித்தாவரங்கள் இரு வகைப்படும் 
1. முழு ஒட்டுண்ணித்தாவரங்கள் 
2. குறை ஒட்டுண்ணித்தாவரங்கள்

#### முழு ஒட்டுண்ணித்தாவரங்கள்
தமக்குத் தேவையான முழு உணவையும், கனியுப்புக்களையும், நீரையும் ‘’’விருந்து வழங்கியில்’’’ இருந்து பெற்றுக்கொள்ளும் தாவரங்கள் முழுஒட்டுண்ணித்தாவரங்கள் எ-ம்.

உ+ம் : கஸ்குட்டா(Cuscuta)

#### குறை ஒட்டுண்ணித்தாவரங்கள்
விருந்து வழங்கியிடமிருந்து கனியுப்புக்களையும், நீரையும் மாத்திரம் பெற்றுக் கொள்ளும் தாவரங்கள் குறை ஒட்டுண்ணித்தாவரங்கள் எ-ம். இவை பச்சையத்தைக் கொண்டிருப்பதால் உணவை தாமே தயாரித்துக் கொள்ளும் ஆற்றல் உடையது.

உ+ம் : குருவிச்சை

### ஒன்றியவாழித் தாவரங்கள்
பரஸ்பர நலன் கருதி தமது உண்வு தேவைக்காக மற்றொரு அங்கியுடன்(தாவரம் அல்லது விலங்கு) இணைந்து வாழ்ந்து வரும் தாவரங்கள் ஒன்றியவாழித் தாவரங்கள் எ-ம். இம் முறைமுலம் இவ் இரு அங்கிகளுக்குமிடையே பாதிப்பு ஏற்படாது.

### பூச்சியுண்ணும் தாவரங்கள் (carnivorous plant)
இத் தாவரங்கள் முற்றிலும் தற்போசணைக்குரிய தாவரங்கள் ஆகும். இவை பச்சையத்தத கொண்டுள்ளன. ஆனால் இவை நைதரசனை பெற்றுக்கொள்ளமட்டுமே பூச்சிகள்,சிறுவிலங்குகளை பிடித்து உண்கின்றன. இதற்கென இவை சில விசேட உறுப்புக்களைக் கொண்டுள்ளன.

உ+ம் : நெப்பந்திசு(Nepenthes), யூற்றிக்குலேரியா(Utricularia)

பகுப்பு:தாவர உடலியங்கியல்
மோனை

யாப்பிலக்கணத்தில் செய்யுள்களின் சீர்களும், அடிகளும் ஒன்றுடன் ஒன்று தொடர்புபடும் முறையால் தொடைகள் அமைகின்றன. பல வகையாக அமையும் தொடைகளில் **மோனை** முக்கியமானவற்றுள் ஒன்று.

## மோனையும் அதன் வகைகளும்

: **எழுவாய் எழுத்தொன்றின் மோனை** என யாப்பருங்கலக் காரிகையும்,
: **அடிதொறும் தலையெழுத்து ஒப்பது மோனை** எனத் தொல்காப்பியச் செய்யுளியலும் கூறுகின்றன.

இதிலிருந்து மோனை என்பது செய்யுள் அடிகளின் முதல் எழுத்துக்கள் ஒத்து அல்லது ஒன்றி வருதல் மோனை என்றாகிறது. அடிகளின் முதல் எழுத்துக்கள் மட்டுமன்றி சீர்களின் முதலெழுத்துக்கள் ஒன்றி வரினும் அது மோனையே. சீர்கள் தொடர்பில் வரும் மோனை **சீர்மோனை** எனவும், அடிகள் தொடர்பில் வருவது **அடிமோனை** எனவும் குறிப்பிடப்படுகின்றன. மோனைத் தொடை தொடர்பில் அடிமோனையை விடச் சீர்மோனையே சிறப்புப் பெறுகின்றது.

எழுத்துக்கள் ஒத்து வருதல் எனும்போது ஒரே எழுத்துக்கள் வருதல் என்பது பொருளாகாது. ஒத்த எழுத்துக்கள் பின்வருமாறு அமையலாம்.

# ஒரே எழுத்து ஒன்றுக்கு ஒன்று மோனையாதல்.
# ஒரே இன எழுத்துக்கள் ஒன்றுக்கொன்று மோனையாதல்

உயிரெழுத்துக்கள் மூன்று இனங்களும், மெய்யெழுத்துக்களில் மூன்று இனங்களும் உள்ளன.

**[[உயிரெழுத்து]] இனங்கள்**

: 1. அ, ஆ, ஐ, ஔ
: 2. இ, ஈ, எ, ஏ, யா
: 3. உ, ஊ, ஒ, ஓ

**[[மெய்யெழுத்து]] இனங்கள்**

: 1. ஞ், ந்
: 2. ம், வ்
: 3. த், ச்

## மோனை எழுத்துக்கள்

### சீர்மோனைகள்
: 1. **பா**லுந் தெளிதேனும் **பா**கும் **ப**ருப்புமிவை

::மோனைஇந்த வெண்பா அடியிலே முதற் சீரின் முதல் எழுத்தாக வரும் **பா** மூன்றாம் சீரின் முதலெழுத்தாகவும் வருகிறது. நாலாஞ்சீரின் முதலெழுத்தாகவும் அதன் உயிரெழுத்து இனமான **ப** வருவதால், இவ்வடி 1, 3, 4 ஆம் சீர்களில் மோனை அமைந்த அடியாகும்.

: 2. **க**ற்க **க**சடற **க**ற்றவை **க**ற்றபின்

::இத் திருக்குறள் அடியில் 1, 2, 3, 4 ஆகிய எல்லாச் சீர்களிலும் **க** என்னும் ஒரே எழுத்து மோனையாக வந்துள்ளது. இவ்வாறு அமைவது முற்று மோனை எனப்படும்.

### அடிமோனைகள்
: **த**ம்பொருள் என்ப **த**ம்மக்கள் அவர்பொருள்
: **த**ந்தம் வினையான் வரும்

::மேலே காட்டிய திருக்குறளில் இரண்டு அடிகளினதும் முதற் சீர்கள் **த** எனும் எழுத்தில் தொடங்குவதால் இதிலே அடிமோனை அமைந்துள்ளது.

அடிமோனை சிறப்புக் குறைவானதால் அடிமோனைகள் அமைந்த பாடல்கள் மிகக் குறைவே. அடிகள் தொடர்பில் சிறப்புப் பெறுவது எதுகையாகும் இது அடி எதுகை எனப்படும்.

## [[யாப்பருங்கலம்|யாப்பருங்கல விருத்தி]]
இந்த நூல் 7 வகையாக மோனைகளைப் பகுத்துக்கொண்டு எடுத்துக்காட்டு தருகிறது
;இணை மோனை
:**அ**ணிமலர் **அ**சோகின் தளிர் நலம் கவற்றி
;பொழிப்பு மோனை
:**அ**ரிக்குரல் கிண்கிணி **அ**ரற்றும் சீரடி
;ஒரூஉ மோனை
:**அ**ம்பொற் கொடிஞ்சி நெடுந்தேர் **அ**கற்றி
;கூழை மோனை
:**அ**கன்ற **அ**ல்குல் **அ**ம்நுண் மருங்குல்
;மேற்கதுவாய் மோனை
:**அ**ரும்பிய கோங்கை **அ**வ்வளை **அ**மைத்தோன்
;கீழ்க்கதுவாய் மோனை
:**அ**விர்மதி **அ**னைய திருநுதல் **அ**ணங்கு
;முற்று மோனை
:**அ**யில்வேல் **அ**ணுக்கி **அ**ம்பலைத்து **அ**மர்ந்த

## இவற்றையும் பார்க்கவும்

* மோனை
* தமிழ் இலக்கணம்
* தொடை

## மேற்கோள்

பகுப்பு:யாப்பிலக்கணம்
ஆத்மஜோதி

**ஆத்மஜோதி** ஆன்மீக மாசிகை ஈழத்தின் மலைநாட்டிலுள்ள நாவலப்பிட்டியிலிருந்து 1948ஆம் ஆண்டு திருக்கார்த்திகைத் திருநாளிலே சிவனொளிபாதச் சித்திரத்தைத் தாங்கி வெளிவரத் தொடங்கியது. அப்பொழுது ஆண்டு சந்தா மூன்று ரூபாய். இம்மாசிகை 1973இலே வெள்ளி விழாக் கொண்டாடிய பெருமையுடையது.

ஆத்மஜோதியைக் கௌரவ ஆசிரியராக இருந்து வழிநடத்தியவர் க. இராமச்சந்திரா எனும் சமரசஞானி. ஏழாலை நா. முத்தையா அவர்கள் ஆரம்பகாலம் முதல் நிருவாக ஆசிரியராக இருந்து அதன் வளர்ச்சியிலே பெரும் பங்கு கொண்டவர்.

ஆத்மஜோதி மாசிகை ஆன்மீக வெளியீடுகளிலே சமரச நெறியினைப் பின்பற்றி வந்த சிறப்புடையது. அதன் வளர்ச்சிப்பாதையிலே ஆன்மீக நெறியை எவ்விதக் கலப்புமின்றி வழங்கிய பெருமையுடையது.

1960இலே ஆத்மஜோதி அச்சகம் நிறுவப்பட்டதை அடுத்து ஆத்மஜோதியில் வெளிவந்தனவும் வெளிவராதனவுமான பல விடயங்கள் நூலுருப்பெற்றன. அதன் பத்தாம், பதினைந்தாம், இருபத்தைந்தாம் ஆண்டுகளிலே விசேட மலர்களும் வெளியிடப் பெற்றுள்ளன.

## மேற்கோள்கள்

## வெளி இணைப்புகள்

பகுப்பு:ஈழத்து சஞ்சிகைகள்
பகுப்பு:1940 களில் வெளிவந்த தமிழ் இதழ்கள்